**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2021 թվականի N –Ն

**ՁԵՎԱԲԱՆԱԿԱՆ ՀԵՏԱԶՈՏՈՒԹՅՈՒՆՆԵՐԻ ՑԱՆԿԸ ԵՎ ԱՆՑԿԱՑՄԱՆ ԿԱՐԳԸ ՍԱՀՄԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱ­ՐՈՒԹՅԱՆ 2012 ԹՎԱԿԱՆԻ ՍԵՊՏԵՄԲԵՐԻ 20-Ի N 1207-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Հիմք ընդունելով «Բնակչության բժշկական օգնու­թյան և սպասարկման մասին» օրենքի 41-րդ հոդվածի 2-րդ մասը և Նորմատիվ իրավական ակտերի մասին օրենքի 37-րդ հոդվածի 1-ին մասը՝ Կառավարությունը որոշում է.

1. Սահմանել`

1) ձևաբանական հետազոտությունների ցանկը` համաձայն hավելված 1-ի,

1. ձևաբանական հետազոտությունների անցկացման կարգը` համաձայն hավելված 2-ի:

2. Ուժը կորցրած ճանաչել Հայաստանի Հանրապետության կառավարության 2012 թվականի սեպտեմբերի 20-ի«Ախտաբանաանատոմիական հետազոտությունների ցանկը, դրանց անցկացման և դրանց արդյունքները պետական մարմիններին և այլ անձանց տրամադրելու կարգը հաստատելու մասին» N 1207-Ն որոշումը:

3. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

Հավելված 1

ՀՀ կառավարության

2021 թվականի \_\_\_\_\_ N \_\_\_Ն որոշման

**ՑԱՆԿ**

**ՁԵՎԱԲԱՆԱԿԱՆ ՀԵՏԱԶՈՏՈՒԹՅՈՒՆՆԵՐԻ**

1. Բջջաբանական
2. Հիստոքիմիական
3. Իմունոհիստոքիմիական
4. Հյուսվածքաբանական
5. Մոլեկուլային
6. Էլեկտրոնային միկրոսկոպիկ

Հավելված 2

ՀՀ կառավարության

2021 թվականի \_\_\_\_\_ N \_\_\_Ն որոշման

**ԿԱՐԳ**

**ՁԵՎԱԲԱՆԱԿԱՆ ՀԵՏԱԶՈՏՈՒԹՅՈՒՆՆԵՐԻ ԱՆՑԿԱՑՄԱՆ**

**1. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով կարգավորվում են ձևաբանական հետազոտությունների անցկացման հետ կապված հարաբերությունները:

2. Սույն որոշման hավելված 1-ով հաստատված ցանկի ձևաբանական հետազոտությունները կատարվում են բժշկական օգնության և սպասարկման համապատասխան տեսակի լիցենզիա ունեցող հաստատությունում (այսուհետ` հաստատություն)՝ «ախտաբանական անատոմիա և կլինիկական մորֆոլոգիա» մասնագիտությամբ համապատասխան մասնագետի (այսուհետ` ախտաբանաանատոմ) կողմից, բացառությամբ սույն որոշման Հավելված 1-ի 1-ին կետի, որը կատարվում է նաև «կլինիկական բջջաբանություն» մասնագիտությամբ համապատասխան մասնագետի (այսուհետ` բջջաբան) կողմից՝ Հայաստանի Հանրապետության օրենսդրությանը և սույն կարգին համապատասխան:

**2. ՁԵՎԱԲԱՆԱԿԱՆ ՀԵՏԱԶՈՏՈՒԹՅՈՒՆՆԵՐԻ ԻՐԱԿԱՆԱՑՈՒՄԸ**

1. Ձևաբանական հետազոտությունների շրջանակներում ուսումնասիրվում են.
2. վիրահատական բիոպսիոն նյութը.
3. ախտորոշիչ բիոպսիոն նյութը.
4. նուրբ ասեղային ասպիրատներ և ասեղային բիոպտատները.
5. լորձաթաղանթների քսուքները, արտատպվածքները.
6. ֆիզիոլոգիական հեղուկները և մարմնում ախտաբանական կուտակված հեղուկները.
7. վիրահատական և աուտոպսիոն նյութի թաց արխիվը.
8. պատրաստի պարաֆինային բլոկներ, պատրաստի հյուսվածաբանական ապակիները.
9. բժշկական փաստաթղթերը:
10. Ձևաբանական հետազոտությունները (հետազոտվող նյութը լաբորատորիայում գրանցվելու պահից) անցկացվում են հետևյալ ժամկետներում.
11. բջջաբանական ձևաբանական հետազոտությունը` մինչև 2 աշխատանքային օր, կախված հետազոտվող նյութի բնույթից.
12. սույն որոշման հավելված 1-ի ցանկի 2-րդ, 3-րդ, 4-րդ և 5-րդ կետերում նշված ձևաբանական հետազոտությունները` 3-15 աշխատանքային օր, կախված հետազոտվող հյուսվածքի տեսակից և հետազոտման մեթոդից.

5. Էլեկտրոնային միկրոսկոպիկ ձևաբանական հետազոտության համար ժամկետ նախատեսված չէ:

6. Ձևաբանական հետազոտությունների արդյունքներն արտացոլվում են ձևաբանական հետազոտության եզրակացության մեջ, որի օրինակելի ձևը և լրացման կարգը հաստատում է առողջապահության բնագավառի պետական կառավարման լիազոր մարմնի այսուհետ` լիազոր մարմին ղեկավարը:

7. Ձևաբանական հետազոտության եզրակացությունը կազմվում է երկու օրինակից: Առաջին օրինակը տրամադրվում է պացիենտին կամ նրա ծնողին կամ ամուսնուն կամ երեխաներին կամ օրինական ներկայացուցչին կամ կոնտակտային անձին կամ բուժող բժշկին, իսկ երկրորդ օրինակը (էլեկտրոնային կամ թղթային ձևով) պահպանվում է հաստատությունում:

8. Ձևաբանական հետազոտության եզրակացությունը ստորագրվում է հետազոտող ախտաբանաանատոմի կամ բջջաբանի կողմից:

9. Ձևաբանական հետազոտության եզրակացությունը տրամադրվում է ձևաբանական հետազոտության ավարտից հետո երկու աշխատանքային օրվա ընթացքում:

10. Ձևաբանական հետազոտությունից հետո պատրաստի հյուսվածքաբանական ապակիները և պարաֆինային բլոկները պահպանվում են (արխիվացվում են) հաստատությունում առնվազն հինգ տարի ժամկետով, բացառությամբ բջջաբանական ապակիների և թաց արխիվի (առկայության դեպքում), որի դեպքում արխիվացումը կատարվում է 1 տարի ժամկետով:

11. Սույն կարգի 10-րդ կետի ժամկետները լրանալուց հետո նյութերը ոչնչացվում են որպես բժշկական թափոն` համաձայն Հայաստանի Հանրապետության առողջապահության նախարարի 2008 թվականի մարտի 24-ի N 03-Ն հրամանի:

12. Ձևաբանական հետազոտության նմուշները պացիենտի կամ նրա ծնողի կամ ամուսնու կամ երեխաների կամ օրինական ներկայացուցչի կամ կոնտակտային անձի պահանջով կարող են տրամադրվել վերջիններիս` կրկնակի հետազոտության նպատակով: